อยากทราบว่าหากประจำเดือนมาวันที่3 แล้วมีเพศสัมพันธ์วันที่7 แต่ปล่อยนอก แต่ไม่มั่นใจว่ามีของผู้ชายออกมาก่อนรึป่าว ถ้ามีออกมามีโอกาสท้องมั้ยคะ
สวัสดีค่ะ การมีเพศสัมพันธ์แบบหลั่งนอกยังทำให้มีโอกาสตั้งครรภ์ได้ประมาณ 4-22% โดยการมีเพศสัมพันธ์ภายใน 7 วันแรกของการมีประจำเดือน มีโอกาสตั้งครรภ์ได้น้อย เพราะน่าจะยังไม่มีการตกไข่แต่อย่างไรก็ตามไม่แนะนำให้ทำการพยายามนับวันเพื่อคุมกำเนิด เพราะโอกาสผิดพลาดสูง เช่นการตกไข่ที่คลาดเคลื่อน หรือเลือดที่ออกมานั้น ไม่ใช่เลือดประจำเดือน การหลั่งนอกไม่ควรทำเช่นกันเพราะอสุจิสามารถเล็ดลอดออกมาได้ตั้งแต่ก่อนการหลั่งจริงหากเป็นเพศสัมพันธ์ภายใน 72 ชั่วโมง อาจมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ สังเกตรอบเดือนอีกครั้ง หรืออาจซื้อชุดตรวจครรภ์มาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ